

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 024-02/23-01/1**

**URBROJ: 2186-3-02-22-2**

**Cestica, ­21.03.2023.**

**ZAPISNIK**

sa 12. sjednice Općinskog vijeća Općine Cestica održane dana 20. ožujka 2022. godine u prostorijama Kulturnog centra Općine Cestica s početkom u 19,00 sati.

**PRISUTNI VIJEĆNICI:** Darko Majhen, Ivan Bednjanić Bunić, Darijan Vinter, Tanja Veršić, Ana Kutnjak, Denis Kotolenko, Ivan Hohnjec, Josip Cestar, Marijan Županić, Matija Dregarić

**ODSUTNI:** Tomislav Lazar, Nikola Ščuric, Žarko Rodeš

**OSTALI PRISUTNI:** Mirko Korotaj (općinski načelnik), Ksenija Borić

**ZAPISNIČAR:** Gabriela Kos

Predsjednik Vijeća Darko Majhen otvara 12. sjednicu Općinskog vijeća Općine Cestica, pozdravlja sve vijećnike, te konstatira da je od 13 vijećnika/ca prisutno 10 vijećnika/ca te postoji kvorum i Odluke se mogu donositi pravovaljano. Vijećnici su u materijalima dobili i Zapisnik sa 11. sjednice pa predsjednik pita prisutne da li ima kakvih primjedbi na Zapisnik? Kako primjedaba nema stavlja Zapisnik sa 11. sjednice na usvajanje. Svi vijećnici glasaju za te predsjednik konstatira da je Zapisnik usvojen jednoglasno, sa 10 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

Pošto se nitko ne javlja za postavljanje pitanja Predsjednik vijeća prelazi na utvrđivanje dnevnog reda za 12. sjednicu. Predsjednik vijeća pita da li ima netko dopunu ili izmjenu dnevnog reda? Pošto izmjena i dopuna nema Predsjednik vijeća daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 10 glasova:

**Dnevni red:**

1. Godišnji izvještaj o izvršenju Proračuna Općine Cestica za 2022. godinu
2. Zaključak o prihvaćanju Izvješća o izvršenju Programa gradnje objekata i uređaja komunalne infrastrukture za 2022. godinu
3. Zaključak o prihvaćanju Izvješća o izvršenju Programa održavanja komunalne infrastrukture na području općine Cestica za 2022. godinu
4. Prijedlog odluke o pokriću manjka prihoda i primitaka za 2022. godinu
5. Prijedlog odluke o zaduživanju – Rekonstrukcija dječjeg vrtića Cestica – dogradnja i nadogradnja
6. Prijedlog odluke o zaduživanju – Rekonstrukcija postojeće građevine javne i društvene namjene – društveni dom
7. Prijedlog Odluke o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2023. godini
8. Zaključak o usvajanju Izvješća o radu općinskog načelnika za razdoblje 01.07. do 31.12.2022. godine
9. Prijedlog Odluke o komunalnom doprinosu
10. Prijedlog Odluke o upravljanju grobljima na području općine Cestica
11. Prijedlog Odluke o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Cestica
12. Prijedlog Odluke o imenovanju Povjerenstava za uvođenje u posjed poljoprivrednog zemljišta u vlasništvu Republike Hrvatske za Općinu Cestica
13. Prijedlog Izvješća o stanju zaštite od požara i stanju Godišnjeg provedbenog plana unapređenja zaštite od požara za područje Općine Cestica u 2022. godini
14. Zaključak o usvajanju Izvješća o izvršenju Plana djelovanja Općine Cestica u području prirodnih nepogoda za 2022. godinu
15. Prijedlog Godišnjeg provedbenog plana unapređenja zaštite od požara za područje općine Cestica za 2023. godinu.

**Točka 1.**

**GODIŠNJI IZVJEŠTAJ O IZVRŠENJU PRORAČUNA OPĆINE CESTICA ZA 2022. GODINU**

**a) Zaključak o prihvaćanju izvješća o izvršenju Programa gradnje objekata i uređaja komunalne infrastrukture za 2022. godinu**

**b) Zaključak o prihvaćanju izvješća o izvršenju Programa održavanja komunalne infrastrukture na području općine Cestica za 2022. godinu**

Predsjednik vijeća otvara točku 1. i daje riječ načelniku.

Načelnik daje kratko obrazloženje 1. točke, ukupno planirani prihodi i primici su izvršeni u iznosu od 20.672.488,38 kn, dok je ukupni manjak 6.321.523,91 kn, a koji bi bio manji da smo sredstva za provedbu projekta Uređenje Križovljangrada dobili prošle godine, no došla su početkom 2023. godine

Predsjednik vijeća otvara raspravu.

Pošto se nitko ne javlja za raspravu Predsjednik vijeća daje Godišnji izvještaj o izvršenju Proračuna Općine Cestica za 2022. godinu sa Izvješćem o izvršenju Programa gradnje objekata i uređaja komunalne infrastrukture za 2022. godinu i Izvješćem o izvršenju Programa održavanja komunalne infrastrukture na području općine Cestica za 2022. godinu na usvajanje. Od 10 vijećnika/ca 8 vijećnika glasa za i 2 su suzdržana. Predsjednik vijeća konstatira da je Godišnji izvještaj o izvršenju Proračuna Općine Cestica za 2022. godinu sa Izvješćem o izvršenju Programa gradnje objekata i uređaja komunalne infrastrukture za 2022. godinu i Izvješćem o izvršenju Programa održavanja komunalne infrastrukture na području općine Cestica za 2022. godinu III. Izmjene i dopune Proračuna Općine Cestica za 2022. godinu **usvojen većinom glasova**.

**Točka 2.**

**ODLUKA O POKRIĆU MANJKA PRIHODA I PRIMITAKA ZA 2022. GODINU**

Predsjednik vijeća otvara točku 2. te daje riječ načelniku koji govori o tome kako će se proračunski manjka iz 2022. godine uvrstiti u Izmjene i dopune Proračuna Općine Cestica za 2023. godinu i pokriti će se iz prihoda i primitaka ostvarenih u 2023. godini.

Otvara se rasprava.

Nitko se ne javlja za raspravu, te predsjednik vijeća daje Odluku o pokriću manjka prihoda i primitaka za 2022. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o pokriću manjka prihoda i primitaka za 2022. godinu **usvojena jednoglasno**.

**Točka 3.**

**ODLUKA O ZADUŽIVANJU – REKONSTRUKCIJA DJEČJEG VRTIĆA CESTICA – DOGRADNJA I NADOGRADNJA**

Predsjednik vijeća otvara točku 3. i daje riječ načelniku koji govori o tome kako su nam za mjeru 7.4.1. na koju smo prijavili projekt rekonstrukcije dječjeg vrtića osigurana sredstva od 1.000.000,00 eura, dok će se razlika osigurati iz Proračuna. Pošto Općina mora sve prije platiti zatražit će se sredstva putem kredita.

Otvara se rasprava.

Nitko se ne javlja za raspravu, te predsjednik vijeća daje Odluku o zaduživanju – rekonstrukcija dječjeg vrtića Cestica – dogradnja i nadogradnja na usvajanje.

Od 10 vijećnika/ca, svi glasajuza. Predsjednik vijeća konstatira da je Odluka o zaduživanju – rekonstrukcija dječjeg vrtića Cestica – dogradnja i nadogradnja **usvojena jednoglasno**.

**Točka 4.**

**ODLUKA O ZADUŽIVANJU – REKONSTRUKCIJA POSTOJEĆE GRAĐEVINE JAVNE I DRUŠTVENE NAMJENE – DRUŠTVENI DOM**

Predsjednik vijeća otvara točku 4. te daje riječ načelniku koji daje isto objašnjenje kao i za odluku prije, samo što se sada radi o rekonstrukciji postojeće zgrade društvenog doma Gornje Vratno i o iznosu od 769.565,35 eur. Dodaje još kako su za oba projekta provedene javne nabave, kao i za nadzor te su sklopljeni ugovori i sve je poslano u APPRRR na kontrolu

Otvara se rasprava.

Vijećnik Josip Cestar postavlja pitanje tko su odabrani izvođači radova? Načelnik odgovara da je za Gornje Vratno odabrana firma PORTAL iz Hrašćice, a nadzor je dobio CGC d.o.o. iz Varaždina, dok je za Dječji vrtić odabrana firma CORE upravljanje sa PIT opremom, a nadzor je Osnova d.o.o. iz Varaždina.

Nitko se više ne javlja za raspravu, te predsjednik vijeća daje Odluku o zaduživanju – rekonstrukcija postojeće građevine javne i društvene namjene – društveni dom na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o zaduživanju – rekonstrukcija postojeće građevine javne i društvene namjene – društveni dom **usvojena jednoglasno**.

**Točka 5.**

**ODLUKA O RASPOREĐIVANJU SREDSTAVA ZA REDOVITO GODIŠNJE FINANCIRANJE POLITIČKIH STRANAKA I KANDIDATA S LISTE GRUPE BIRAČA KOJE IMAJU ČLANA U OPĆINSKOM VIJEĆU OPĆINE CESTICA U 2023. GODINI**

Predsjednik vijeća otvara točku 5. te daje riječ načelniku koji govori da je u Proračunu za 2023. godinu za redovito financiranje stranaka osigurano 6.636,14 eura odnosno 50.000,00 kn, a točan obračun je prikazan u tabeli u članku 2. Odluke. Sredstva će se isplatiti kvartalno.

Otvara se rasprava.

Nitko se ne javlja za raspravu, te predsjednik vijeća daje Odluku o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2023. godini na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2023. godini **usvojena jednoglasno**.

**Točka 6.**

**IZVJEŠĆE O RADU OPĆINSKOG NAČELNIKA ZA RAZDOBLJE 01.07. DO 31.12.2022. GODINE**

Predsjednik vijeća otvara točku 6. te moli načelnika za obrazloženje. Načelnik govori o tome kako je druga polovica 2022. bila dosta dinamična, radilo se na svim segmentima, a sve unutar stavaka u Proračunu, zahtjevi po socijalnoj skrbi su svi riješeni, prijavljivano je bilo mnogo projekata na natječaje, radilo se i na izgradnji vodovodne mreže - Križanče odvojak Kutnjak, Radovec - odvojak Pavlović i Majhen. Ove godine će se malo više raditi na asfaltiranju nerazvrstanih cesta i na šljunčanju poljskih putova, a ići će se i sa energetskom obnovom DVD-a Lovrečan – Dubrava i Babinec, kao i društvenim domom Radovec Polje. Ove godine je bila raspisana javna nabava za izgradnju objekta u Jarkima, no natječaj je poništen jer je procijenjena vrijednost jedinog ponuđača bila duplo veća.

Otvara se rasprava.

Nitko se ne javlja za raspravu, te predsjednik vijeća daje Izvješće o radu općinskog načelnika za razdoblje od 01.07. do 31.12.2022. godine na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o radu općinskog načelnika za razdoblje od 01.07. do 31.12.2022. godine **usvojeno jednoglasno**.

**Točka 7.**

**ODLUKA O KOMUNALNOM DOPRINOSU**

Predsjednik vijeća otvara točku 7. te daje riječ načelnika koji ukratko objašnjava da se odluka mijenja u toliko što su u članku 7. kune pretvorene u eure, ukinuta je zona za granične prijelaze, a u članku 6. dodane su još neke nove ulice koje do sada nisu ni postojale.

Otvara se rasprava.

Nitko se ne javlja za raspravu, te predsjednik vijeća daje Odluku o komunalnom doprinosu na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o komunalnom doprinosu **usvojena jednoglasno**.

**Točka 8.**

**ODLUKA O UPRAVLJANJU GROBLJIMA**

**NA PODRUČJU OPĆINE CESTICA**

Predsjednik vijeća otvara točku 8. te daje riječ načelniku koji govori o tome kako su zadnje izmjene odluke bile 2008. godine te se odluka mijenja u čl. 3. gdje se širina između grobova povećava sa 20 cm na 60 cm jer je inače nemoguće hodati između grobova. U čl. 26. se povećavaju cijene godišnje naknade za 50%, mijenjaju se cijene okvira i grobnica, a to sve prema realnim cijenama koje smo prikupili na temelju raspisanog natječaja. Napominje još da se umjesto riječi mjesta napiše kučice, jer se to odnosi na dio gdje su ljudi sufinancirali grobnu kučicu.

Otvara se rasprava.

Vijećnik Ivan Hohnjec postavlja pitanje ako se netko odluči na kupnju grobnom mjesta na Cestici, a sufinancirao je grobnu kučicu u Velikom Lovrečanu i Natkrižovljanu da li mu se to uzima u obzir? Načelnik odgovara da se to uzima u obzir.

Nitko se više ne javlja za raspravu, te predsjednik vijeća daje Odluku o upravljanju grobljima na području općine Cestica na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o upravljanju grobljima na području općine Cestica **usvojena jednoglasno**.

**Točka 9.**

**ODLUKA O OSNIVANJU I IMENOVANJU POVJERENSTVA ZA ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE CESTICA**

Predsjednik vijeća otvara točku 9. te daje riječ načelniku koji govori o tome kako je prošle godine stupio na snagu novi Zakon o poljoprivrednom zemljištu, da su privremeni zakupi istekli i u fazi smo čekanja suglasnosti Ministarstva poljoprivrede na prijedlog natječaja, a za to vrijeme treba donijeti ovu i slijedeću odluku – Povjerenstva za zakup i prodaju kao i uvođenje u posao.

Otvara se rasprava.

Predsjednik vijeća Darko Majhen daje prijedlog da se u točci 2. treba staviti pokraj pravnika predsjednik povjerenstva, a ostalima da su članovi jer mora postojati predsjednik koji otvara sjednice i vodi kroz sve teme. Također predlaže da se u točci 4. iza riječi Cestica doda riječ ''prijedlog'' te nakon riječi Hrvatske ''a nakon prethodne suglasnosti Ministarstva poljoprivrede''.

Nitko se više ne javlja za raspravu te predsjednik vijeća daje Odluku o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Cestica sa predloženim dopunama na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Cestica **usvojena jednoglasno**.

**Točka 10.**

**ODLUKA O IMENOVANJU POVJERENSTAVA ZA UVOĐENJE U POSJED POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA OPĆINU CESTICA**

Predsjednik vijeća otvara točku 10., a pošto je načelnik sa prethodnom odlukom obrazložio i ovu otvara raspravu.

Otvara se rasprava.

Predsjednik vijeća također predlaže da se kod pravnika stavi predsjednik, a kod ostalih članovi.

Vijećnik Ivan Bednjanić Bunić predlaže da se onda i u čl. 1. stavi da povjerenstvo čini predsjednik i dva člana. Predsjednik vijeća odgovara da su ustvari oni svi članovi tako da može ostati kako je predloženo.

Nitko se više ne javlja za raspravu, te predsjednik vijeća daje Odluku o imenovanju Povjerenstava za uvođenje u posjed poljoprivrednog zemljišta u vlasništvu Republike Hrvatske za Općinu Cestica na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o imenovanju Povjerenstava za uvođenje u posjed poljoprivrednog zemljišta u vlasništvu Republike Hrvatske za Općinu Cestica **usvojena jednoglasno**.

**Točka 11.**

**IZVJEŠĆE O STANJU ZAŠTITE OD POŽARA I STANJU GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE CESTICA U 2022. GODINI**

Predsjednik vijeća otvara točku 11. te dodaje kako smo prema Zakonu o zaštiti od požara dužni usvojiti Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara za područje Općine Cestica u 2022. godini. Dodaje kako je stanje zaštite od požara na području Općine Cestica zadovoljavajuće, a kako bi se isto i održalo, potrebno je provoditi odredbe Procjene ugroženosti od požara i tehnološke eksplozije i Plana zaštite od požara.

Otvara se rasprava.

Nitko se ne javlja za raspravu, te predsjednik vijeća daje Izvješće o stanju zaštite od požara i stanju Godišnjeg provedbenog plana unapređenja zaštite od požara za područje Općine Cestica u 2022. godini na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o stanju zaštite od požara i stanju Godišnjeg provedbenog plana unapređenja zaštite od požara za područje Općine Cestica u 2022. godini **usvojeno jednoglasno**.

**Točka 12.**

**IZVJEŠĆE O IZVRŠENJU PLANA DJELOVANJA OPĆINE CESTICA U PODRUČJU PRIRODNIH NEPOGODA ZA 2022. GODINU**

Predsjednik vijeća otvara točku 12. te govori o tome kako se svake godine donosi Izvješće o izvršenju plana djelovanja Općine Cestica u području prirodnih nepogoda, a prošle godine su bile proglašene prirodne nepogode uzrokovane tučom i sušom.

Otvara se rasprava.

Nitko se ne javlja za raspravu, te predsjednik vijeća daje Izvješće o izvršenju plana djelovanja Općine Cestica u području prirodnih nepogoda za 2022. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o izvršenju plana djelovanja Općine Cestica u području prirodnih nepogoda za 2022. godinu **usvojeno jednoglasno**.

**Točka 13.**

**GODIŠNJI PROVEDBENI PLAN UNAPREĐENJA**

**ZAŠTITE OD POŽARA ZA PODRUČJE OPĆINE CESTICA ZA 2023. GODINU**

Predsjednik vijeća otvara točku 13. te ukratko obrazlaže da u godišnjem provedbenom planu sudjeluju sva dobrovoljna vatrogasna društva sa svojim obvezama, aktivnostima i zadaća koje provode kroz godinu, a sredstva za provedbu njihovih obveza osigurana su u Proračunu Općine Cestica.

Otvara se rasprava.

Nitko se ne javlja za raspravu, te predsjednik vijeća daje Godišnji provedbeni plan unapređenja zaštite od požara za područje općine Cestica za 2023. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Godišnji provedbeni plan unapređenja zaštite od požara za područje općine Cestica za 2023. godinu **usvojen jednoglasno**.

Predsjednik vijeća konstatira da je dnevni red sjednice vijeća iscrpljen, no prije samog zaključivanja daje riječ pročelnici koja govori o predstojećem događaju, a to je trodnevni događaj od 29. do 31. ožujka 2023. godine po projektu Beyond – Organizacija javnih ustanova i udruga u doba pandemije COVID-19. Dodaje da su sa Općinom Cestica partneri Općina Heiningen DE, Općina Ormož SLO, Zavod za medgeneracijsko solidarnost Sopotniki SLO, Općina Cavriago IT, Općina Usseaux IT te Sasd es tersege terulet H.

Predsjednik vijeća zahvaljuje vijećnicima/cama na dolasku izaključuje 12. sjednicu Općinskog vijeća Općine Cestica.

Sjednica završila u 19:51 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

Darko Majhen, mag.pol.